Paterna aposta per la mediació com a eina per a la convivència en els centres escolars de la ciutat
21/01/2020

# Paterna aposta per la mediació com a eina per a la convivència en els centres escolars de la ciutat

[![Paterna aposta per la mediació com a eina per a la convivència en els centres escolars de la ciutat](/images/noticias/2020/01/mediacion-gr.jpg)](/images/noticias/2020/01/mediacion-gr.jpg)

21.01.2020

Hui 21 de gener se celebra el Dia Internacional de la Mediació

L'Ajuntament, a través de la regidoria d'Atenció a la Infància i Educació, està realitzant en diversos centres del municipi un programa per a la creació d'equips de mediació formats pel propi alumnat, que actua ajudant a la resolució de conflictes mitjançant el diàleg.  
  
Així ho ha explicat hui el regidor d'Atenció a la Infància i Educació, David Fortea, coincidint amb la celebració del Dia Internacional de la Mediació. “Un dels objectius d'aquesta iniciativa” - ha afirmat Fortea - “és expandir la Cultura de la Pau en els centres escolars, transformant la visió del conflicte en una situació positiva d'aprenentatge”.  
  
“En aquest sentit” - ha continuat Fortea - “l'Ajuntament aposta per la mediació com a estratègia de resolució pacífica de conflictes, de manera que es millore la convivència entre tots els membres que formen part de la comunitat educativa.”  
  
Des de principis del present curse 2019 - 2020 i fins a març d'enguany, s'estan realitzant cursos de formadors i formadores de mediació per als alumnes i alumnes de centres públics, amb l'objectiu de renovar els equips actuals.  
  
Aquest programa, que es va iniciar fa dos cursos en diferents centres educatius de Paterna, va ser un dels eixos de l'última reunió del Consell de la Infància i Adolescència del passat 17 de gener, en la qual els consellers i conselleres van treballar en noves propostes per a millorar els equips de mediació, sobre la base dels bons resultats aconseguits des de la posada en marxa d'aquesta iniciativa.